Rik 876/2018 – G.C. SPA vs Palumbo Malta Shipyards Limited  
  pagna 1 minn 4 
 
 
QORTI CIVILI 
PRIM’ AWLA 
 
ONOR IMĦALLEF 
DR FRANCESCO DEPASQUALE 
LL.D. LL.M. (IMLI) 
 
Seduta ta’ nhar il-Ħamis   
Hmistax (15) ta’ Ottubru 2020 
 
 
Rikors Numru 876/18 FDP 
 
Fl-ismijiet 
 
G.C. s.p.a 
 
Vs 
 
Palumbo Malta Shipyard Limited (C-48983) 
 
Wara d-deċiżjoni bin-numru 4494/2017 mogħtija mit-Tribunal Ċivili ta’ Napli fit-3 ta’ 
April 2018 fl-istess ismijiet 
 
 
Il-Qorti:- 
 
1. Rat ir-rikors datat 30 ta’ Awissu 2018, li permezz tiegħu s-soċjetà rikorrenti talbet lill-
Qorti sabiex, a tenur tal -Artikolu 826 tal -Kap 12 kif ukoll tar -Regolament Ewropew 
1215/2012, tirrikonoxxi u tiddikjara enforzabbli ġewwa l -ġurisdizzjoni Maltija d -
deċiżjoni bin-numru 4494/2017 mog ħtija mit-Tribunal Ċivili ta’ Napli fit -3 ta’ April 
2018, u dana sabiex is -soċjeta’ rikorrenti Taljana G.C. s. p.a. tkun tista ’ teżegwixxi l-
kreditu tagħha hawn Malta. 
 
2. Rat il-kopja tas-sentenza mogħtija mill-“XI Sezione Civile” tat-Tribunali di Napoli Nru 
4494/2017 deċiża fit-3 ta’ April 218, kemm fil -lingwa oriġinali Taljana, kif ukoll bil -
lingwa Maltija. 
 
3. Rat iċ -ċertifikat maħ ruġ a tenur tal -Artikolu 53 tar -Regolament 1215/2012 in 
konnessjoni mar-rikonoxximent u eżekuzzjoni fi kwistjonijiet ċivili u kummerċjali ta’ 
sentenzi, li inħ areġ bil-lingwa Taljana kif ukoll bil -lingwa Maltija, maħruġa fit-3 ta’ 
Lulju 2018.
Rik 876/2018 – G.C. SPA vs Palumbo Malta Shipyards Limited  
  pagna 2 minn 4 
 
 
4. Rat l-Ittra Uffiċjali illi ntbagħtet lis-soċjeta’ intimata Palumbo Malta Shipyards Limited 
fl-4 ta’ Ġunju 2018. 
 
5. Rat illi fit-2 ta’ Ottubru 2018, is-soċjeta’ Palumbo Malta Shipyards Limited ippreżentat 
risposta fejn oġġezzjonat għat-talba rikorrenti fuq difiżi ta’ natura legali preliminari. 
 
6. Rat ix-xhieda ta’ Carmine Mairone, rappreżentant tas-soċjeta’ G.C s.p.a, mogħtija fit-3 
ta’ April 2019. 
 
7. Rat illi dina l-Qorti, kif komposta, ħadet konjizzjoni tal-atti fis-7 ta’ Ottubru 2019. 
 
8. Rat illi fit-23 ta’ Ottubru 2019, is-soċjeta’ intimata ippreżentat dokument  li jur i li fil-
11 ta’ Mejju 2018, is -soċjeta’ intimata kienet appellat mid -deċiżjoni 4494/2017, li 
dwarha qed tintalab l-eżekuzzjoni ġewwa Malta, liema appell huwa skedat illi jinstema’ 
fit-3 ta’ Frar 2021. (fol 47) 
 
9. Rat illi fit-28 ta’ Novembru 2019 is-soċjeta’ rikorrenti ippreżentat nota fejn spjegat il-
posizzjoni tagħha dwar l-eżegwibbilita’ tas-sentenza tal-5 ta’ April 2018, fejn insistiet 
illi tali sentenza tiġi reża eżegwibbli stante illi l-effetti tagħha ma ġewx sospiżi. 
 
10. Rat illi fl-20 ta’ Frar 2020, il -kawża odjerna tħalliet għall-provi intimati s abiex wara 
titħalla għas-sentenza. 
 
11. Rat illi fil -15 ta’ Marzu 2020, il -Qrati ta’ Malta ġ ew magħ luqa fuq o rdni tas -
Sovraintendent tas-Saħħa minħabba fil-pandemija Covid-19, u reġgħu infetħu biss fil-
5 ta’ Ġunju 2020. 
 
12. Rat illi fid -9 ta’ Lulju 2020, is -soċjeta’ intimata, filwaqt illi ddikjarat illi ma ke llhiex 
aktar provi, talbet lill-Qorti sabiex jew tissospendi l-proċeduri odjerni sakemm jiġi deċiż 
l-appell jew inkella tordna lis -soċjeta’ rikorrenti tiddeposita garanzija sabiex tagħ mel 
tajjeb. 
 
 
Ikkunsidrat 
 
13. Jirriżulta illi, permezz tal -proċeduri odjerni inta volati mi s-soċjeta’ rikorrenti estera 
Taljana G.C s.p.a, ġ ie mitlub lil dina l -Qorti sabiex tirrikonoxxi u t enforza deċiżjoni 
mogħtija mill-Qorti ta’ Napli tal-5 ta’ April 2018. 
 
14. Jirriżulta illi tali talba saret kemm a tenur tal-Artikolu 826 tal-Kap 12, kif ukoll a tenur 
tar-regolament 1215/2012. 
 
15. Jirriżulta illi, a tenur tal-Artikolu 826 tal-Kap 12, 
 
Bla ħsara t ad-dispożizzjonijiet tal -Att dwar l -Esekuzzjoni Reċiproka ta’ 
Sentenzi ta’ Tribunali Ingliżi, is -sentenzi mogħtija minn qorti kompetenti 
ta’ pajjiż barra minn Malta, u li jkunu saru  ġudikat, jistgħu jiġu esegwiti 
mill-qorti kompetenti ta’ Malta, bħas-sentenzi mogħtija f’Malta, fuq rikors 
b’talba biex tiġi ordnata l-eżekuzzjoni ta’ dawk is-sentenzi. 
 
16. Jirriżulta, madanakollu, illi a tenur tal-Artikolu 825A tal-Kap 12,
Rik 876/2018 – G.C. SPA vs Palumbo Malta Shipyards Limited  
  pagna 3 minn 4 
 
 
Meta Regolamenti tal -Unjoni Ewropea jipprovdu, dwar  affarijiet regolati taħt 
dan it -Titolu, b’mod li jkun differenti milli  hemm f’dan it -Titolu, dawk ir -
regolamenti għandhom  jipprevalixxu, u d -dispożizzjonijiet ta’ dan it -Titolu 
għandhom biss  japplikaw meta ma jkunux inkonsistenti mad -dispożizzjonijiet 
ta’dawk ir -regolamenti jew f’affarijiet li m a jaqgħux fl -ambitu ta’  dawk ir -
regolamenti 
 
17. Jirriżulta, fil -każ odjern, illi mill-10 ta’ Jannar 2015, għal dak illi  jirrigwarda 
eżekuzzjoni ta’ sentenzi mogħtija barra minn Malta, u preċ iżament f’xi stat tal-Unjoni 
Ewropeja, għandu japplika r-Regolament 1215/2012. 
  
18. Jirriżulta illi a tenur tal-Artikolu 36 ta’ tali Regolament, 
Sentenza mogħtija fi Stat Membru għandha tiġi rikonoxxuta fl-Istati Membri l-
oħra mingħajr il-bżonn ta’ ebda proċedura speċjali  
19. Jirriżulta wkoll illi, a tenur tal-Artikolu 39 ta’ l-istess Regolament, 
Sentenza mogħtija fi Stat Membru li hija e żegwibbli f ’dak l -Istat Membru 
għandha tkun eżegwibbli fl-Istati Membri l-oħra mingħajr ma tkun meħtie ġa l-
ebda dikjarazzjoni ta’ eżegwibbiltà.  
20. Jirriżulta illi, a tenur tal-Artikolu 38 ta’ l-istess Regolament, 
Il-qorti jew awtorit à li quddiemha ti ġi invokata ir -rikonoxximent ta’ sentenza 
mogħtija fi Stat Membru ieħor tista’ tissospendi l -proċedimenti kollha jew 
tissospendi parti minnhom, jekk:  
1. (a)  is-sentenza tiġi kkontestata fl-Istat Membru ta’ oriġini; jew  
 
21. Jirriżulta ċar, mid-dokumentazzjoni eżebita mis-soċjeta’ intimata, illi s-sentenza datata 
3 ta’ April 2018, illi tagħha qiegħda tintalab l-eżekuzzjoni tagħha hawn Malta, qiegħda 
tiġi kkontestata ġewwa l-Corte d’Appello di Napoli, liema appell ġie ppreżentat fil-11 
ta’ Mejju 2018. 
 
22. Jirriżulta illi s-soċjeta’ rikorrenti konvenjentement għażlet illi tinjora tali fatt u illi fit-3 
ta’ Lulju 2018 ottjeniet ċertifikat li juri li s-sentenza hija eżegwibbli, minkejja illi hemm 
appell minn tali sentenza. 
 
23. Il-Qorti tosserva illi sentenza illi hija su ġġetta għall-appell ma tistax tiġi rikonoxxjuta 
ġewwa pajjiż ieħor, a tenur tal-Artikolu 38 fuq kwotat, irrispettivament minn kwalsiasi 
dokumentazzjoni illi rnexxielha tottjeni s-soċjeta’ rikorrenti mill-Qorti ta’ Napoli. 
 
24. Għalhekk, it-talba ta’ rikonoxximent u enforzabbilita’ tas -sentenza mogħtija fit-3 ta’ 
April 2018 ġewwa l -Qorti ta’ N apoli Nru 4494/2017 ma jistax ji ġi kkunsidrat 
favorevolment.
Rik 876/2018 – G.C. SPA vs Palumbo Malta Shipyards Limited  
  pagna 4 minn 4 
 
Konklużjoni 
 
 
Il-Qorti,  
 
Wara illi rat l-atti kollha ppreżentati quddiemha, tgħaddi biex taqta’ u tiddeċiedi l-vertenza billi: 
 
Tiċħad it-talba tas-soċjeta’ rikorrenti kif minnha redatta fir -rikors promotur tagħha tat-30 ta’ 
Awissu 2018. 
 
Spejjeż tal-proċeduri odjerni ikunu a kariku tas-soċjeta’ rikorrenti. 
 
 
 
 
 
Francesco Depasquale LL.D. LL.M. (IMLI)  
Imħallef 
 
 
 
 
Rita Sciberras 
Deputat Reġistratur